nahid-hub/BLUGE-bengali-wikipedia-section-title-prediction huggingface dataset:
১৮৫৪ সালে সৃষ্ট মাদারিপুর মহকুমার অধীনে ১৯১৪ সালে রাজৈর থানা গঠন করা হয়। ১৯৮৪ সালে মাদারীপুর জেলা হিসেবে স্বীকৃতি পায় এবং তখন রাজৈর থানা উপজেলায় রুপান্তরিত হয়। রাজৈর উপজেলায় ১টি পৌরসভা, ৯টি ওয়ার্ড, ১১টি ইউনিয়ন, ৯৫টি মৌজা ও ১৮৬টি গ্রাম রয়েছে। ইউনিয়নগুলো হলো আমগ্রাম ইউনিয়ন, বদরপাশা ইউনিয়ন, বাজিতপুর ইউনিয়ন, হরিদাসদী-মহেন্দ্রদী ইউনিয়ন, হোসেনপুর ইউনিয়ন, ইশিবপুর ইউনিয়ন, কবিরাজপুর ইউনিয়ন, কদমবাড়ী ইউনিয়ন, খালিয়া ইউনিয়ন, পাইকপাড়া ইউনিয়ন, রাজৈর ইউনিয়ন।

স্থানীয় সরকার, পল্লী উন্নয়ন ও সমবায় মন্ত্রণালয় ২০১২ সালের ৭ মে টেকেরহাট বন্দরসহ  রাজৈর ও খালিয়া ইউনিয়নের অংশ নিয়ে রাজৈর পৌরসভায় রূপান্তরিত করে এবং উপজেলা নির্বাহী অফিসার পৌর প্রশাসকের দায়িত্ব পালন করেন। ২০১৫ সালের ১১ই জানুয়ারি প্রথম পৌরসভা নির্বাচন অনুষ্ঠিত হয়। শামীম নেওয়াজ মুন্সি রাজৈর পৌরসভার প্রথম মেয়র নির্বাচিত হন। বর্তমানে তিনিই পৌরসভার মেয়র হিসেবে দায়িত্ব পালন করছেন। পৌরসভাটি বর্তমানে স্থানীয় সরকার, পল্লী উন্নয়ন ও সমবায় মন্ত্রণালয় কর্তৃক তৃতীয় শ্রেণীর (গ-শ্রেণী) পৌরসভা হিসেবে স্বীকৃত।

বাংলাদেশ জাতীয় সংসদ নির্বাচনে রাজৈরের সংসদীয় আসন মাদারীপুর-২। রাজৈর উপজেলা ও মাদারিপুর সদর উপজেলার শিরখাড়া ইউনিয়ন, বাহাদুরপুর ইউনিয়ন, কুনিয়া ইউনিয়ন, পেয়ারপুর ইউনিয়ন, ধুরাইল ইউনিয়ন, রাস্তি ইউনিয়ন, পাচখোলা ইউনিয়ন, কালিকাপুর ইউনিয়ন, ছিলারচর ইউনিয়ন, দুধখালী ইউনিয়ন নিয়ে গঠিত এ আসনটি জাতীয় সংসদে ২১৯ নং আসন হিসেবে চিহ্নিত। বাংলাদেশ স্বাধীনতা লাভের পর অনুষ্ঠিত ১৯৭৩ সালের প্রথম জাতীয় সংসদ নির্বাচনেই রাজৈরের সংসদীয় আসনটি তৈরি করা হয়। প্রথম নির্বাচনে এ আসন থেকে সংসদ সদস্য নির্বাচিত হন বাংলাদেশ আওয়ামী লীগের মৌলভী আচমত আলী খান। ১৯৭৯ সালে বাংলাদেশ জাতীয়তাবাদী দলের (বিএনপি) কাজী মাহবুব আহমেদ মিলন, ১৯৮৬ সালে জাতীয় সমাজতান্ত্রিক দলের প্রার্থী শাজাহান খান, ১৯৮৮ সালে জাতীয় পার্টির সিরাজুল ইসলাম ভূঁইয়া, ফেব্রু ১৯৯১ সালে বাংলাদেশ কৃষক শ্রমিক আওয়ামী লীগের আব্দুর রাজ্জাক তবে ১৯৯১ উপ-নির্বাচনে আওয়ামী লীগের শাজাহান খান, ফেব্রুয়ারি ১৯৯৬ তারিখে বিএনপির কাজী মাহবুব আহমেদ মিলন, জুন ১৯৯৬ তারিখে আওয়ামী লীগের শাজাহান খান সংসদ সদস্য নির্বাচিত হন। ২০১৮ সালের সর্বশেষ একাদশ জাতীয় সংসদ নির্বাচনে শাজাহান খান বাংলাদেশ আওয়ামী লীগের মনোনয়নে এ আসনের সংসদ সদস্য নির্বাচিত হন। তিনি ২০০১, ২০০৮, ২০১৪ সালের জাতীয় সংসদ নির্বাচনেও এ আসন থেকে নির্বাচিত হন।

সঠিক অনুচ্ছেদ শিরোনাম কোনটি?
titleA. পটভূমি
titleB. প্রশাসন
titleC. অর্থনীতি
titleD. স্বাস্থ্য
উত্তর: titleB
সারে ক্লাব তাদের ইতিহাসে তিনটি উল্লেখযোগ্য সময় সফলতার সাথে অতিবাহিত করেছে। ১৮৫০-এর দশকে অনানুষ্ঠানিকভাবে তারা সাতবার চ্যাম্পিয়ন কাউন্টির মর্যাদা পায়। ১৮৮৭ থেকে ১৮৯৫ সালের মাঝে আটবার শিরোপা জয় করে। তন্মধ্যে, কাউন্টি চ্যাম্পিয়নশীপের ইতিহাসের প্রথম আসরেও তারা চ্যাম্পিয়ন হয়েছিল। ১৯৫২ থেকে ১৯৫৮ সময়কালে ধারাবাহিকভাবে সাতবার জয় পায়। এরপূর্বে ১৯৫০ সালে ল্যাঙ্কাশায়ারের সাথে যৌথভাবে বিজয়ী হয়। ১৯৫৫ সালে সারে দল ২৮টি খেলার মধ্যে ২৩টিতে জয় পায় যা রেকর্ডরূপে চিহ্নিত হয়ে আছে। ১৯৯৩ সালের পূর্বে অন্য কোন দলই কোন মৌসুমেই ২৩ খেলায় জয় পায়নি। অদ্যাবধি সারে দল আনুষ্ঠানিক কাউন্টি চ্যাম্পিয়নশীপে ১৮বার শিরোপা জয় করতে সক্ষম হয়। তাদের এ সাফল্যে কেবলমাত্র ইয়র্কশায়ার অগ্রগামী।

ক্লাবের চিরায়ত ব্যাজ হচ্ছে প্রিন্স অব ওয়েলসের পালক। লর্ড রোজবেরি এ প্রতীক ব্যবহারে প্রিন্স অব ওয়েলসের কাছ থেকে অনুমতি নেন। উত্তরাধিকারী সূত্রে প্রাপ্ত সম্পত্তিতে ১৯১৫ সালে ওভাল স্ট্যান্ড নির্মিত হয়।

ব্যাপকভাবে বিশ্বাস করা হয় যে, ক্রিকেট স্যাক্সন বা নরম্যান সময়কালে ওয়েল্ডে শিশুদের আড্ডাস্থলে উৎপত্তি হয়। অল্পকিছুদিন পরই প্রতিবেশী সারে এলাকায় পৌঁছে যায়। এ ক্রীড়ার উৎপত্তিস্থান না হলেও সারে মুদ্রণশিল্পের কল্যাণে প্রথম নির্দিষ্ট স্থান হিসেবে মর্যাদা লাভ করে। ১৫৯৮ সালের আইন আদেশ বলে নিশ্চিত করা হয় যে, ১৫৫০ সালে গিল্ডফোর্ডের এক টুকরো জমিতে বিদ্যালয়ের ছাত্ররা সর্বপ্রথম ক্রিকেট খেলেছিল। ১৬১১ সালে রাজা প্রথম জেমস তার জ্যেষ্ঠ পুত্র প্রিন্স অব ওয়েলস হেনরিকে কেনিংটন ও ভক্সহলের ভূ-স্বামীরূপে ঘোষণা করেন। এখানেই সারের প্রধান অনুশীলনী মাঠ বর্তমানের ওভাল রয়েছে। অদ্যাবধি, প্রিন্স অব ওয়েলসের পালক ক্রিকেট ক্লাবের প্রতীক হিসেবে ব্যবহার করা হয়।

সঠিক অনুচ্ছেদ শিরোনাম কোনটি?
titleA. খেলোয়াড়
titleB. উল্লেখযোগ্য সাবেক খেলোয়াড়
titleC. ইতিহাস
titleD. কোচিং কর্মকর্তা
উত্তর: titleC
অ্যান্ডারসন, ১৯৩৮ সালের গোঁড়ার দিকে স্কটিশ বিশ্ববিদ্যালয় কর্তৃক জাতীয় সরকারের নির্দলীয় সমর্থক হিসাবে হউজ অব কমন্সের জাতীয় সংসদের স্বতন্ত্র সদস্য নির্বাচিত হন। সেই বছর-ই অক্টোবরে নেভিল চেম্বারলিন ক্যাবিনেটের লর্ড প্রিভি সীলে যোগদান করেন। সেই ক্ষমতা বলে তিনি, বিমান হানা প্রস্তুতির দায়িত্বে নিয়োজিত হন। তিনি "অ্যান্ডারসন আশ্রয়কেন্দ্র" নামে বিমান হানা আশ্রয় শিবির উন্নয়নের সূচনা করেন, যা দেখতে অনেকটা ধাতুর তিরী চোঙ্গের মত ছিল, বাগানে বসেই এর অংশগুলো পরস্পর জুড়ে দিয়ে তা নির্মাণ করা যেত। 

সঠিক অনুচ্ছেদ শিরোনাম কোনটি?
titleA. প্রথম জীবন
titleB. রাজনৈতিক কর্মজীবন
titleC. যুদ্ধ-উত্তর
titleD. যুদ্ধ-পূর্ব
উত্তর: titleB
১৯৯৭ সালে মমতা বন্দ্যোপাধ্যায় কংগ্রেস দলের সঙ্গে সম্পর্ক ছিন্ন করে সর্বভারতীয় তৃণমূল কংগ্রেস স্থাপন করেন। অনতিকাল পরেই তার দল দীর্ঘকাল বামফ্রন্ট-শাসিত পশ্চিমবঙ্গের প্রধান বিরোধীশক্তিতে পরিণত হয়। ১৯৯৮ সালের ১১ ডিসেম্বর সমাজবাদী পার্টি সাংসদ দারোগা প্রসাদ সরোজ "মহিলা সংরক্ষণ বিলের" বিরোধিতায় লোকসভার ওয়ালে নেমে গেলে, মমতা বন্দ্যোপাধ্যায় তার জামার কলার ধরে টানতে টানতে তাকে ওয়েলের বাইরে বের করে দেন। এই ঘটনায় কিছু বিতর্কেরও সৃষ্টি হয়।

১৯৯৯ সালে মমতা বিজেপি-নেতৃত্বাধীন এনডিএ জোটে সামিল হন। এই জোট সরকার গঠন করলে তিনি রেলমন্ত্রী মনোনীত হন।

সঠিক অনুচ্ছেদ শিরোনাম কোনটি?
titleA. ২০১৬ সালের বিধানসভা নির্বাচনে জয়
titleB. নন্দীগ্রাম গণহত্যা
titleC. ২০০৯ সালের নির্বাচনী সাফল্য
titleD. তৃণমূল কংগ্রেস
উত্তর: titleD
ব্রিটিশ ভারতবর্ষের আসামের কাছাড়, পার্বত্য চট্টগ্রাম, সিলেটের বিভিন্ন স্থানে ঝধরষড় (স্থানীয় লুসাই নেতা/মিজো নেতা) গণ ব্যাপক ধংসযজ্ঞ চালায়। এ সময় কাচার এলাকায় ব্রিটিশ সরকারের পরিচালিত চা-বাগানের এক শ্বেতাঙ্গ কর্মকর্তাকে হত্যা ও তার কন্যাকে অপহরণ করলে ক্ষুব্ধ ব্রিটিশ শাসক অভিযানের মাধ্যমে ধরে এনে মিজোদের একজন ঝধরষড়-কে কঠিন শাস্তি প্রদান করে। ঊনিশ শতকের মাঝামাঝি সময়ে এ ঘটনা ঘটায়। যামোয়াকার বংশধরেরাই এক সময় ঝধরষড় হিসেবে পরিচিতি লাভ করে এবং তেজী ও যোগ্য শাসক পরিগণিত হয়। তারা গ্রাম্য প্রশাসন ব্যবস্থা যথার্থ ভাবে চালু করতে সক্ষম হয়। গ্রাম্য প্রধানদেরকে তারা খধষ বলে অভিহিত করতেন এবং লালরাই গ্রামের ঝগড়া-বিবাদ নিরসন এবং চাষাবাদ কার্যক্রম পরিচালনা করতেন। এছাড়াও আশ্রয় প্রার্থীদের আশ্রয়ের এবং থাকার ব্যবস্থা করতেন। এই গ্রাম প্রধানদের কাজে সাহায্যে করতো প্রবীণদের নিয়ে গঠিত একটি পরিষদ। এই পরিষদকে টঢ়ধ বলা হতো। চার্চ এর পুরোহিত বা ধর্মগুরুদের (চঁরঃযরধস) এবং কামার (ঞযরৎফবহম), বিচারক (ঞষধহমধঁ) নিয়োগ কার্যক্রমও পরিচালনা করতেন লালরা। চাল এবং মাংস দিয়ে এসব কর্মচারীদের পারিতোষিক বা বেতন প্রদান করা হতো।

সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. আকাশপথে
titleC. ব্রিটিশকাল (১৮৪০-১৯৪৭)
titleD. চিরাউ
উত্তর: titleC
শাজাহান খান বিভিন্ন সময়ে তার বক্তব্য ও অবস্থানের কারণে সমালোচনার মুখমুখি হয়েছেন। যদিও বিতর্কের মুখে তা প্রত্যাহার করেন । এছাড়া ২০১৬ সালে পরিবহন খাতে অনিয়মের জন্য তাকে অভিযুক্ত করে তার অপসারণ দাবি করা হয়েছিল। ২০১৮ সালের জুলাইয়ে ঢাকায় সড়ক দূর্ঘটনায় দুজন শিক্ষার্থীর মৃত্যুর পর মন্ত্রীর করা মন্তব্য সমালোচিত হয় এবং দেশের বিভিন্ন স্থানে শিক্ষার্থীরা শাজাহান খানের বিরুদ্ধে এবং সড়কে নৈরাজ্য দূরীকরণের জন্য বিক্ষোভ শুরু করে। এছাড়াও সড়ক দূর্ঘটনার পর বিভিন্ন সময় তার দোষী চালক ও পরিবহন শ্রমিকদের পক্ষে নমনীয় থাকার অভিযোগেও তাকে অনেকে অভিযুক্ত করে থাকেন। নৌমন্ত্রীর এহেন আচরণে প্রধানমন্ত্রী শেখ হাসিনা তাকে আরো সংযত হয়ে কথা বলতে নির্দেশ দেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. সমালোচনা
titleC. ব্যক্তিগত জীবন
titleD. শিক্ষা ও প্রারম্ভিক জীবন
উত্তর: titleB
১৯৬৭-৬৮ মৌসুম থেকে ১৯৮৯ সাল পর্যন্ত প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার এবং ১৯৭২-৭৩ থেকে ১৯৭৯-৮০ মৌসুম পর্যন্ত তাসমানিয়ার পক্ষে খেলেছেন। এ সময়কালে প্রথম-শ্রেণীর ক্রিকেটে ৬টি সেঞ্চুরি সহযোগে ২২.৫২ গড়ে ৯,৪১৭ রান তুলেন। এছাড়াও বল হাতে ২৭.১৮ গড়ে ১,০৩৩টি প্রথম-শ্রেণীর উইকেট পেয়েছেন।

বেশ দেরীতে ২৮ বছর বয়সে কাউন্টি ক্রিকেটে পদচারণ ঘটে তার। জ্যাক বন্ডের নেতৃত্বে ল্যাঙ্কাশায়ার বেশ সফলতা পায় ও ইংল্যান্ডের প্রধান একদিনের প্রতিযোগিতা জিলেট কাপের শিরোপা জয়ী দলের অন্যতম সদস্য ছিলেন। ১৯৭০ থেকে ১৯৭২ সাল পর্যন্ত একাধারে তিন বছর এ শিরোপা পায় দলটি। স্লো লেফট-আর্ম বোলার ডেভিড হিউজকে সাথে নিয়ে নিয়মিতভাবে স্পিন বোলিং করতেন ও একদিনের ক্রিকেটে বেশ সফলতা পান তারা।

৪৭ বছর বয়সে এসেও ১৯৮৮ সালে ৬৩ উইকেট দখল করেছেন তিনি। ল্যাঙ্কাশায়ারে তিনি ‘ফ্ল্যাট জ্যাক’ ডাকনামে পরিচিত ছিলেন। ১৯৮০ সালে আর্থিক সুবিধা গ্রহণের খেলার জন্যে মনোনীত হন। ঐ খেলায় তিনি £১২৮,০০০ পাউন্ড-স্টার্লিং লাভ করেন। এরপূর্বে ১৯৮৫ সালে কাউন্টি ক্রিকেটে চমৎকার ক্রীড়াশৈলী প্রদর্শনের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটার সম্মাননায় ভূষিত হন তিনি।

সঠিক অনুচ্ছেদ শিরোনাম কোনটি?
titleA. শৈশবকাল
titleB. অস্ট্রেলীয় ঘরোয়া ক্রিকেট
titleC. প্রথম-শ্রেণীর ক্রিকেট
titleD. অবসর
উত্তর: titleC
তবে দ্যুতিময় ক্রিকেট খেলোয়াড়ী জীবন অ্যাংলো-বোর যুদ্ধের কারণে বাঁধাগ্রস্ত হয়। ওয়েস্টার্ন প্রভিন্স মাউন্টেড রাইফেলসে অশ্বারোহী সৈনিক হিসেবে যুদ্ধে অংশগ্রহণ করেন লুইস ট্যানক্রেড। যুদ্ধে অসম সাহসিকতা প্রদর্শনের স্বীকৃতিস্বরূপ কুইন্স মেডেল লাভ করেন তিনি।

যুদ্ধচলাকালীন সময়েই ১৯০১ সালে ইংল্যান্ড সফরের জন্যে তাকে দলের অন্যতম সদস্যরূপে মনোনীত করা হয়। ফলশ্রুতিতে চাকুরী জীবন ত্যাগ করেন তিনি। এরপর জাহাজযোগে দলীয় সঙ্গীদের সাথে ইংল্যান্ডের পথে রওয়ানা দেন। ইংল্যান্ডের মাটিতে পা ফেলে ১৬টি প্রথম-শ্রেণীর খেলায় অংশগ্রহণের সুযোগ ঘটে লুইস ট্যানক্রেডের। তবে কোন টেস্টেই খেলার জন্যে তাকে দলে রাখা হয়নি।

সঠিক অনুচ্ছেদ শিরোনাম কোনটি?
titleA. অধিনায়কত্ব লাভ
titleB. যুদ্ধে অংশগ্রহণ
titleC. মূল্যায়ন
titleD. ব্যক্তিগত জীবন
উত্তর: titleB
বিমান তাদের ফ্লাইটের অভ্যন্তরে সরবরাহকৃত ম্যাগাজিনটি ২০১৩ সালে সেপ্টেম্বর "বিহঙ্গ" নামে সাবকন্টিনেন্টাল মিডিয়া গ্রুপ থেকে পুনরায় প্রকাশ করছে। দ্বি-মাসিক ম্যাগাজিনটি পূর্বে "দিগন্ত" নামে পরিচিত ছিল এবং তারও আগে এটি "যাত্রী" নামে প্রকাশিত হত। ম্যাগাজিনটি বাংলা এবং ইংরেজি উভয় ভাষায় প্রকাশিত হয়, যেটি মুলত বাংলাদেশ ও বিমানের গন্তব্য বিষয়ক তথ্যাদি সরবরাহ করে। বিমানে বিজনেস ক্লাসে বাংলা ও ইংরেজি ভাষার সংবাদপত্র সরবরাহ করা হয়। বিমান ২০১৪ সালের মার্চে, বিমান বুটিক নামে ইন-ফ্লাইট শুল্ক-মুক্ত বিক্রয়প্রদর্শণী চালু করে। শুল্ক-মুক্ত পণ্যগুলির মধ্যে রয়েছে আতর, প্রসাধনী, অলঙ্কার, ঘড়ি, শিশুদের উপহার, চকোলেট, তামাক ইত্যাদি। ২০১৪ সালে বিমান অন-বোর্ডে বাচ্চাদের জন্য রঙিন বই, স্টেশনারি, পুতুল এবং জিগস পাজলের ব্যবস্থা চালু করে। বিমান সাধারণত তাদের ইকোনমিক ক্লাসের ফ্লাইটে অ্যালকোহলযুক্ত পানীয় সরবরাহ করে না, তবে বিজনেস ক্লাসের যাত্রীদের বিশ্বজুড়ে বিভিন্ন লাউঞ্জে প্রবেশাধিকার দেয়া হয়।

ম্যাকডনেল ডগলাস ডিসি-১০-৩০ বিমানগুলির প্রত্যেকটি কেবিনে প্রজেক্টরের সাহায্যে প্রদর্শনের ব্যাবস্থা রয়েছে, অপরদিকে এয়ারবাস এ৩১০ বিমানে ছাদের লাগেজ রেকে ঝুলন্ত মনিটরের ব্যাবস্থা আছে। তবে আধুনিক বোয়িং ৭৭৭ এবং বোয়িং ৭৮৭ বিমানগুলোতে যাত্রীদের ইন-ফ্লাইট বিনোদনের সুবিধার্থে ব্যক্তিগত পছন্দ অনুযায়ী অনুষ্ঠান উপভোগের জন্য প্রতিটি আসনের পেছনে এলসিডি মনিটর যুক্ত রয়েছে। প্রতিটি আসনে একটি করে ব্যক্তিগত টাচ স্ক্রিন প্রদর্শন যুক্ত থাকে। পুরাতন বিমানগুলোর ক্ষেত্রে উৎপাদনের সময় এগুলোতে যে ধরনের সুযোগ সুবিধা ছিলো বাংলাদেশ বিমান সেগুলোই অব্যাহত রয়েছে। এছাড়াও এই প্রদর্শনটিতে উচ্চ রেজোলিউশনে বিমানের চলমান মানচিত্র এবং সরাসরি ফ্লাইটের তথ্য জানানো হয়। এগুলি ইংরেজি এবং বাংলা দুটি ভাষায় উপলভ্য।

২০১৮ সালের সেপ্টেম্বরে বিমানের বহরে সদ্য যুক্ত হওয়া বোয়িং ৭৮৭ ড্রিমলাইনারের মাধ্যমে বিমান বাংলাদেশ এয়ারলাইন্স তার বহরে বেশিরভাগ নতুন বিমানগুলিতে ইন্টারনেট, ওয়াইফাই, মোবাইল টেলিফোনি, মুভি স্ট্রিমিং এবং লাইভ টিভি স্ট্রিমিং সেবা চালু করেছে। এই সেবা প্রদানের উদ্দেশ্যে পঁচিশটি উপগ্রহ স্থাপন করা হয়েছিল। প্যানাসোনিক এভিওনিক্সের টাচ স্ক্রিন সহ নতুন প্যানাসোনিক ইএক্সথ্রি সিট-ব্যাক মনিটরগুলি যাত্রীদের এক শতাধিক অন-ডিমান্ড চলচ্চিত্র, সঙ্গীত এবং ভিডিও গেম সরবরাহ করে। অন-বোর্ড টাচ স্ক্রিন থ্রিডি রুট-ম্যাপ, বিমানের সর্বশেষতম সংযোজন। যেখানে বিমান উড্ডয়নকালীন সময়ে অতিক্রমকারী অঞ্চলগুলির বিভিন্ন কাঠামো প্রদর্শন করা হয়। ২০১৭ সালের মার্চ থেকে বিমান তাদের ফ্লাইটগুলিতে ডায়াবেটিস এবং শিশুদের খাবারের প্যাকেজ সহ নতুন-বৈচিত্র্যযুক্ত খাবার এবং পানীয় বিকল্প সরবরাহ করতে শুরু করেছে, যা প্রতি তিন মাস অন্তর পর্যালোচনার মাধ্যমে হালনাগাদ করা হয়। অন-বোর্ডে বিমানের ফ্লাইটে হালাল খাবার পরিবেশন করা হয় এবং বিজনেস ক্লাসে, লা কার্টে মেনু সরবহার হরা হয়।

সঠিক অনুচ্ছেদ শিরোনাম কোনটি?
titleA. ২০০০-এর দশক
titleB. অধীনস্ত কোম্পানি
titleC. ফ্লাইটের আভ্যন্তরীণ সুবিধা
titleD. ১৯৯০-এর দশক
উত্তর: titleC
বেশকিছু জনপ্রিয় রাগের জন্মদাতা এই কাফি ঠাট। কর্ণাটকী সঙ্গীতে এই রাগটির নাম ‍খরহর প্রিয়া। কাফি রাগটি ঠাটের সাথে বেশি মিল সম্পন্ন বলে এটি ঠাট রাগ হিসেবে পরিচিত। ধ্রুপদ, ঠুমরি, ভজন ইত্যাদি এই রাগে বেশি শোনা যায়।

পরিচয়: গা নি কোমল এবং বাকী স্বর শুদ্ধ ব্যবহার হয়।আরোহে তীব্র গান্ধার ও নি সুকৌশলে বার বার ব্যবহৃত হয়।নিপুন গায়ক রাগ হানি না করেও কোমল ধৈবত ব্যবহার করে থাকেন। তবে মনে রাখতে হবে এই স্বর গুলি রাগের নিয়মিত স্বর নয়।

ঠাট: কাফি। 
জাতি: সম্পূণ-সম্পূর্ণ। 
আরোহী: স র জ্ঞ ম প ধ ণ র্স । 
অবরোহী: র্স ণ ধ প ম জ্ঞ র স। 
বাদী স্বর: পন্চম (প)। 
সমবাদী: ষড়জ (স)।(কোন কোন গুনিজন গ এবং নি কে বাদী- সমবাদী মনে করেন)। 
চলন: ণৃসমজ্ঞরস, সররজ্ঞ, রপ,মপ,ধপ, মপধমপ, জ্ঞ.. , র, স , সস রর জ্ঞজ্ঞ মম প ধমপ জ্ঞ.. র, স।
পকড়: সস রর জ্ঞজ্ঞ মম প। 
অঙ্গ: উত্তরাংগ। 
সময়: মধ্যরাত্রি (তবে কেউ কেউ মনে করেন সন্ধাবেলাও রাগটি গাওয়া যেতে পারে)।

সঠিক অনুচ্ছেদ শিরোনাম কোনটি?
titleA. রাগ ও তাদের গায়ন সময়
titleB. দুপুর
titleC. ঠাট কাফী - রাগ কাফী
titleD. বিলম্বিত দুপুর
উত্তর: titleC
লুপ কোয়ান্টাম মাধ্যাকর্ষে, প্লাঙ্ক তারা হলো তাত্ত্বিকভাবে সম্ভব জ্যোতির্বৈজ্ঞানিক বস্তু যা একটি পতিত নক্ষত্রের শক্তি ঘনত্ব, প্লাঙ্ক শক্তি ঘনত্বে পৌঁছালে তৈরি হয়। এই অবস্থায়, মহাকর্ষ এবং স্থান-কাল কোয়ান্টাইজড বলে ধরে নিলে হাইজেনবার্গের অনিশ্চয়তা নীতি থেকে উদ্ভূত একটি বিতাড়নশক্তি তৈরি হয়। অন্য কথায়, মাধ্যাকর্ষণ এবং স্থান-কাল যদি কোয়ান্টাইজড হয় তবে প্ল্যাঙ্ক তারার অভ্যন্তরে ভর-শক্তির সংগ্রহ এই সীমা অতিক্রম করতে পারে না কারণ এর ফলে এটি স্থান-কালের জন্য নিজেই অনিশ্চয়তার নীতি লঙ্ঘন করবে।

সঠিক অনুচ্ছেদ শিরোনাম কোনটি?
titleA. আরো দেখুন
titleB. কোয়ার্ক তারা ও অদ্ভুত তারা
titleC. প্লাঙ্ক তারা
titleD. ইলেক্ট্রোউইক তারা
উত্তর: titleC
তিন গোয়েন্দায় ভাল মানের কাহিনির অভাবে এবং রকিব হাসান তিন গোয়েন্দা লেখা ছেড়ে দেওয়ায় সেবা প্রকাশনীর অন্যান্য অনেক সিরিজের মত গোয়েন্দা রাজুর সকল বই তিন গোয়েন্দায় রূপান্তর করা হয় এবং তিন গোয়েন্দা ভলিউমে যোগ করা হয়। রাজু তিন গোয়েন্দায় কিশোর, অপু তিন গোয়েন্দায় মুসা, অজিত তিন গোয়েন্দায় রবিন, টিপু তিন গোয়েন্দায় বব, মিশা তিন গোয়েন্দায় মিশা, রানু তিন গোয়েন্দায় ডলি, অনিতা তিন গোয়েন্দায় অনিতা, কুকুর জিমি তিন গোয়েন্দায় টিটু, বাবলি তিন গোয়েন্দায় বাবলি এবং লুডু তিন গোয়েন্দায় পটার চরিত্র হিসেবে স্থান পায়।

সঠিক অনুচ্ছেদ শিরোনাম কোনটি?
titleA. ভিক্টর সাইমন
titleB. রবিন মিলফোর্ড
titleC. কৌশল
titleD. তিন গোয়েন্দায় রূপান্তর
উত্তর: titleD
অনেক মতানুযায়ী সেলিম উগ্র মেজাজের ব্যক্তি ছিলেন। লর্ড কিনরোস তার রচিত উসমানীয় ইতিহাসে লিখেছেন যে সুলতান সেলিমের দরবারে প্রচুর সুযোগ ছিল এবং উচ্চপদস্থ অফিসে সবসময় অসংখ্য আবেদন জমা হত।

সেলিম কঠোর পরিশ্রমী এবং অন্যতম সফল ও সম্মানিত উসমানীয় সুলতান ছিলেন। স্বল্প সময়ের শাসনকালে তিনি ব্যাপক সাফল্য লাভ করেছিলেন। অনেক ইতিহাসের মতে তিনি তার পুত্র সুলাইমানের অধীনে সাম্রাজ্যের সর্বো‌চ্চ সমৃদ্ধির জন্য সাম্রাজ্যকে প্রস্তুত করে দিয়েছিলেন।

সেলিম তুর্কি ও ফার্সি ভাষার একজন কবি ছিলেন। "মাহলাস সেলিমি" ছদ্মনামে তিনি কবিতা লিখতেন। একটি কবিতায় তিনি লিখেছেন:

সঠিক অনুচ্ছেদ শিরোনাম কোনটি?
titleA. উপাধি
titleB. ব্যক্তিত্ব
titleC. মৃত্যু
titleD. সাফাভি সাম্রাজ্য
উত্তর: titleB
মূল নিবন্ধ: দ্বাদশ ইমাম

দ্বাদশবাদিদের মতে, যুগে যুগে সর্বদা একজন ইমাম রয়েছেন, যিনি মুসলিম সম্প্রদায়ের বিশ্বাস ও আইন সম্পর্কিত সকল বিষয়ে ঐশ্বরিকভাবে নির্ধারিত কর্তৃপক্ষ। আলী দ্বাদশ ইমামের মধ্যে প্রথম ইমাম ছিলেন এবং দ্বাদশবাদি ও সুফীদের দৃষ্টিতে মুহাম্মদের যথাযথ উত্তরসূরি এবং তার পরে মুহাম্মদের কন্যা ফাতেমার মাধ্যমে মুহাম্মদের পুরুষ বংশধররা। হুসেন ইবনে আলী বাদে প্রতিটি ইমাম পূর্বের ইমামের পুত্র ছিলেন, হুসেন ইবনে আলী হাসান ইবনে আলীর ভাই ছিলেন। দ্বাদশ ও শেষ ইমাম হলেন মুহাম্মদ আল-মাহদী, বিশ্বাস করা হয় যে দ্বাদশ ইমাম বর্তমানে জীবিত আছেন এবং তিনি বিশ্বে খাটি ন্যায়পরতা আনতে পুনরাবির্ভূত না হওয়া পর্যন্ত আত্মগোপনে থাকবেন। দ্বাদশবাদি এবং আলেভি মুসলমানদের বিশ্বাস যে দ্বাদশ ইমামের বিষয়ে হাদীসে ভবিষ্যদ্বাণী করা হয়েছে। শেষ ইমাম ব্যতীত সকল ইমাম অস্বাভাবিক মৃত্যুর মুখোমুখি হয়েছেন, দ্বাদশবাদি এবং আলেভিদের বিশ্বাস অনুসারে দ্বাদশ ইমাম গায়েবী জীবনযাপন করছেন।

সঠিক অনুচ্ছেদ শিরোনাম কোনটি?
titleA. দ্বাদশবাদি দর্শন
titleB. দ্বিতীয় পর্ব
titleC. দ্বাদশবাদি ইমামগণের তালিকা
titleD. জায়েদি ইমামগণ
উত্তর: titleC
২০১২ সালের সেপ্টেম্বরেই একাধিক মাধ্যমে বলা হয় জাস্টিন ট্রুডো এবারের নির্বাচনে লিবারেল পার্টিকে নেতৃত্ব দিতে যাচ্ছেন। যদিও তার যোগ্যতা নিয়ে সবস্ময়ই সমালোচকদের প্রশ্ন ছিল।  পার্লামেন্টে থাকা অবস্থায় তাকে কখনো গুরুত্বপূর্ণ বিষয় যেমনঃ অর্থনৈতিক বা পররাষ্ট্রনীতি ব্যাপারে কথা বলতে দেখা যায় নি। অনেক পন্ডিত মনে করেন তার সেলিব্রিটিসুলভ স্ট্যাটাসের কারণে তিনি ততোধিক জনপ্রিয় আর একারণে হয়তো আরো অভিজ্ঞ ও পটু নেতৃত্ব থেকে কানাডা বঞ্চিত অতে পারে।

সঠিক অনুচ্ছেদ শিরোনাম কোনটি?
titleA. ২০১৩ নির্বাচনের নেতৃত্ব
titleB. শৈশব
titleC. রাজনৈতিক জীবন
titleD. ব্যক্তিগত জীবন
উত্তর: titleA
"মনের মাঝে তুমি" ছবিতে গানের কথা লিখেছেন প্রিয় চট্টপধ্যায় এবং সুর ও সঙ্গীত পরিচালনা করেছেন দেবেন্দ্রনাথ চট্টপধ্যায়। ছবিতে মোট আটটি গান রয়েছে এর মধ্যে পাঁচটি পরিপূর্ণ গান ও তিনটি আংশিক গান রয়েছে। গানগুলোতে কণ্ঠ দিয়েছেন ভারতের কয়েকজন গুনি সঙ্গীতশিল্পী এরা হলেন: কবিতা কৃষ্ণমূর্তি, সাধনা সারগাম, শান, উদিত নারায়ন ও কুমার শানু।

সঠিক অনুচ্ছেদ শিরোনাম কোনটি?
titleA. সাউন্ড ট্র্যাক
titleB. কাহিনী সংক্ষেপ
titleC. সংগীত
titleD. বক্স অফিস
উত্তর: titleC
ব্রহ্মপুত্র নদী সমগ্র অসমকে উত্তর পার ও দক্ষিণ পার এই ২ ভাগে বিভক্ত করছে। ফলে অসমের উত্তর ও দক্ষিণ পারের অঞ্চলের মধ্যে পরস্পর যোগাযোগ স্থাপনের ক্ষেত্রে সমস্যা দেখা দেয়। প্রাচীনকলে নৌকার ব্যবহারের ফলে উত্তর পার ও দক্ষিণ পারের সহিত যোগাযোগ স্থাপন করা সম্ভব হয়েছিল। কিন্তু বর্তমান দিনে নৌকার ব্যবহার সুবিধাজনক না হওয়ায় জনসাধারন কেন্দ্রীয় সরকারকে অসমে উত্তর ও দক্ষিণ পার সংযোগী সেতু নির্মাণ করার জন্য অনুরোধ করেছিলেন। ভারত সরকার উপযুক্ত ব্যাবস্থা গ্রহণ না করায় জনসাধারন ক্ষিপ্ত হয়ে প্রতিবাদ করে ও এই প্রতিবাদ আন্দোলনের রুপ নেয়। হেম বরুয়া, কমিউনিষ্ট গৌরীশংকর ভট্টাচার্য, সোশিয়েলিষ্ট নেতা হরেশ্বর গোস্বামী এই আন্দোলনের প্রধান ব্যক্তি ছিলেন। অবশেষে ১৯৫৮ সনের জানুয়ারি মাসে শরাইঘাট সেতু নির্মাণের কার্য আরম্ভ করা হয়। 
সঠিক অনুচ্ছেদ শিরোনাম কোনটি?
titleA. ইতিহাস
titleB. দ্বিতীয় সেতু নির্মাণের পরিকল্পনা
titleC. শুভ উদ্ধোধন
titleD. শরাইঘাট সেতু ধ্বংস করার পরিকল্পনা
উত্তর: titleA
উত্তরাখণ্ডের স্থানীয় শিল্পকলার মধ্যে গুরুত্বপূর্ণ হল কাঠখোদাই শিল্প। রাজ্যের বিভিন্ন মন্দির অলংকরণের কাজে এই শিল্প ব্যবহৃত হয়। কাঠের উপর ফুল, দেবদেবী ও জ্যামিতিক নকশা আঁকা হয়। গ্রামের ঘরবাড়িতে দরজা, জানলা, সিলিং ও দেওয়াল চিত্রণেও এই শিল্প ব্যবহার করা হয়। বাড়ি ও মন্দিরে সুন্দর ছবি ও ম্যুরাল ব্যবহৃত হয়। ১৭শ ও ১৮শ শতাব্দীতে এই অঞ্চলে পাহাড়ি চিত্রকলা নামে চিত্রকলার এক বিশেষ শৈলী উদ্ভাবিত হয়েছিল। কাংড়া চিত্রকলার গাড়োয়াল শাখার সূত্রপাত ঘটেছিল মোলা রাম কর্তৃক। গুলার রাজ্যে কাংড়া চিত্রকলার সূচনা ঘটেছিল। কুমায়ুনি শিল্প জ্যামিতিক আকারে। অন্যদিকে গাড়োয়ালি শিল্প প্রকৃতির অনুষঙ্গে সৃষ্ট। উত্তরাখণ্ডের অন্যান্য শিল্পের মধ্যে সোনার গয়না, গাড়োয়ালের ঝুড়ি শিল্প, উলের শাল, স্কার্ফ ও গালিচাশিল্প বিখ্যাত। শেষোক্ত শিল্পটি উত্তর উত্তরাখণ্ডের ভোটিয়াদের উৎপাদন।
সঠিক অনুচ্ছেদ শিরোনাম কোনটি?
titleA. স্বাধীনোত্তর যুগ ও উত্তরাখণ্ড আন্দোলন
titleB. শিল্পকলা
titleC. সাহিত্য
titleD. শিক্ষা
উত্তর: titleB
আধুনিক ধর্মস্থান বেলুড় মঠ মন্দির, মসজিদ ও গির্জার স্থাপত্যের বিভিন্ন বৈশিষ্ট্যের মিশ্রণে নির্মিত। রামকৃষ্ণ ভাবান্দোলনের বিশ্বাস অনুসারে বিশ্বধর্মের আদর্শকে তুলে ধরার জন্য একাধিক ধর্মের স্থাপত্য ও প্রতীকতত্ত্ব থেকে মন্দিরের এই স্থাপত্য বৈশিষ্ট্য সংকলিত হয়েছে। ধর্মের রূপতাত্ত্বিক দিকটিরও একটি গুরুত্বপূর্ণ নিদর্শন এই মন্দির।

মন্দিরের মূল প্রবেশপথটি বৌদ্ধ আদর্শে নির্মিত। মূল প্রবেশপথের উপরের অংশটি উচ্চ স্তম্ভযুক্ত দক্ষিণ ভারতীয় মন্দিরের আদর্শে নির্মিত। মন্দিরের ভিতরের জানালা ও অলিন্দ উত্তর ভারতের রাজপুত ও মুঘল স্থাপত্যের আদর্শে তৈরি। কেন্দ্রীয় গম্বুজটি ইউরোপীয় রেনেসাঁ স্থাপত্যের নিদর্শন। আবার ভিতরের মেঝেটি কতটা খ্রিস্টান ক্রসের আকারে বিন্যস্ত।

সঠিক অনুচ্ছেদ শিরোনাম কোনটি?
titleA. স্থাপত্য
titleB. ইতিহাস
titleC. উদযাপন
titleD. মঠ প্রাঙ্গন
উত্তর: titleA
টাঙ্গাইল জেলায় মোট উপজেলার সংখ্যা ১২ টি এবং মোট ইউনিয়নের সংখ্যা ১১৮ টি।

টাঙ্গাইল সদর উপজেলায় মোট ইউনিয়নের সংখ্যা ১২ টি।

করটিয়া, ঘারিন্দা, গালা, পোড়াবাড়ী, সিলিমপুর, কাকুয়া, কাতুলী, মগড়া, মাহামুদনগর, হুগড়া, দাইন্যা এবং বাঘিল।

কালিহাতি উপজেলায় মোট ইউনিয়নের সংখ্যা ১৩ টি।

কোকডহড়া, গোহালিয়াবাড়ী, দশকিয়া, দুর্গাপুর, নাগবাড়ী, নারান্দিয়া, পাইকড়া, পারখি, বল্লা, বাংড়া, বীরবাসিন্দা, সল্লা, সহদেবপুর।

ঘাটাইল উপজেলায় মোট ইউনিয়নের সংখ্যা ১৪ টি।

দেউলাবাড়ী, ঘাটাইল, জামুরিয়া, দিগড়, দিঘলকান্দি, আনেহলা, দেওপাড়া, ধলাপাড়া, সন্ধানপুর, লোকেরপাড়া এবং রসুলপুর,সংগ্রামপুর ইউনিয়ন,লক্ষিন্দর ইউনিয়ন,সাগরদিঘী ইউনিয়ন।

বাসাইল উপজেলায় মোট ইউনিয়নের সংখ্যা ৬ টি।

কাউলজানী, কাঞ্চনপুর, কাশিল, ফুলকী, বাসাইল এবং হাবলা।

গোপালপুর উপজেলায় মোট ইউনিয়নের সংখ্যা ৭ টি।

হাদিরা, নগদাশিমলা, ঝাওয়াইল, হেমনগর, আলমনগর, মির্জাপুর এবং ধোপাকান্দি।

মির্জাপুর উপজেলায় মোট ইউনিয়নের সংখ্যা ১৪ টি।

মহেড়া, ফতেপুর, জামুর্কী, বানাইল, আনাইতারা, ভাতগ্রাম, ওয়ার্শী, বহুরিয়া, গোড়াই, তরফপুর, আজগানা, বাঁশতৈল, লতিফপুর, ভাওড়া।

ভূঞাপুর উপজেলায় মোট ইউনিয়নের সংখ্যা ৬ টি।

ফলদা, অর্জুনা, গাবসারা, গোবিন্দাসী, অলোয়া, নিকরাইল।

নাগরপুর উপজেলায় মোট ইউনিয়নের সংখ্যা ১২ টি।

নাগরপুর, ভাররা, সহবতপুর, গয়হাটা, বেকড়া, সলিমাবাদ, ধুবরিয়া, ভাদ্রা, দপ্তিয়র, মামুদনগর, পাকুটিয়া এবং মোকনা।

মধুপুর উপজেলায় মোট ইউনিয়নের সংখ্যা ৬ টি।

আলোকদিয়া, আরণখোলা, আউশনাড়া, গোলাবাড়ী, মির্জাবাড়ী, শোলাকুড়ি।

সখিপুর উপজেলায় মোট ইউনিয়নের সংখ্যা ৮ টি।

কাকড়াজান, কালমেঘা, কালিয়া, গজারিয়া, দাড়িয়াপুর, বহেড়াতৈল, যাদবপুর এবং হাতীবান্ধা

বাসাইল উপজেলায় মোট ইউনিয়নের সংখ্যা ৮ টি।

আটিয়া, ডুবাইল, ফাজিলহাটি, পাথরাইল, লাউহা্টী, দেলদুয়ার, দেউলী এবং এলাসিন।

ধনবাড়ী উপজেলায় মোট ইউনিয়নের সংখ্যা ৭ টি।

বীরতারা, বানিয়াজান, পাইস্কা, ধোপাখালী, যদুনাথপুর, মুশুদ্দি এবং বলিভদ্র।

সঠিক অনুচ্ছেদ শিরোনাম কোনটি?
titleA. শিক্ষা
titleB. নামকরণ
titleC. প্রশাসনিক এলাকাসমূহ
titleD. অবস্থান ও আয়তন
উত্তর: titleC
১-মরহুম সামসুল হুদা

২-প্রয়াত পারিজাত কুসুম চাকমা (প্রাক্তন প্রধান শিক্ষক ও চেয়্যারম্যান,জেলা পরিষদ-রাঙ্গামাটি ।

৩-মরহুম আলহজ্ব আব্দুর রাজ্জাক (প্রাক্তন সমাজ সেবক)

৪-প্রয়াত শ্ররৎ কুমার কার্বারী (প্রাক্তন সভাপতি,কার্বারী সমিতি ও সমাজ সেবক)

@১-মেজর (অব) আক্ততারূজ্জামান রঞ্জন (প্রাক্তন কমান্ডিং অফিসার, মারিশ্যা বিজিবি ব্যাটালিয়ন)

@২-জনাব লক্ষী কুমার চাকমা (প্রাক্তন চেয়্যারম্যান, উপজেলা পরিষদ)

@৩-জনাব মুস্তাক আহাম্মদ চৌধুরী (প্রাক্তন উপজেলা নির্বাহী অফিসার)

অবস্থানঃ ৩৮১ নং মৌজা, বাঘাইছরি পৌরসভা ।

ভুমির পরিমাণঃ ১৬.১০ একর

সঠিক অনুচ্ছেদ শিরোনাম কোনটি?
titleA. প্রতিস্থাকালীন দাতা, উন্নয়ান সহযোগী কর্মকর্তা ও সদ্যস্যবৃন্দ
titleB. সিনিয়র প্রভাষকবৃন্দ
titleC. অফিস কর্মকর্তা
titleD. কলেজের সম্মাণিত শিক্ষকবৃন্দ
উত্তর: titleA
ওহাবকে ২৪ মে ২০১২ তারিখে একটি নির্বাচনী পিত্তথলি শল্যচিকিৎসার জন্য স্থানীয় হাসপাতালে ভর্তি করা হয়েছিল। পোস্ট অপারেটিভ জটিলতার কারণে তার অবস্থা আরও খারাপ হয়ে যায় এবং তাকে আইসিইউতে স্থানান্তরিত করা হয় এবং তার পরবর্তীতে দুটি সার্জারিও করা হয়। তিনি রবিবার, ১৭ ই জুন, ২০১২ মারা গেছেন। পাকিস্তান পিপলস পার্টি তার মৃত্যুর জন্য দশ দিনের শোক ঘোষণা করেছে। রাষ্ট্রপতি আসিফ আলী জারদারি ও প্রধানমন্ত্রী ইউসুফ রাজা গিলানিসহ বেশিরভাগ পাকিস্তানি রাজনীতিবিদরা শোক প্রকাশ করেছেন। তার জানাজার নামাজ করাচির প্রতিরক্ষা অঞ্চল সুলতান মসজিদে যোহরের নামাজের পরে অনুষ্ঠিত হয়েছিল এবং এতে মুখ্যমন্ত্রী সৈয়দ কাইম আলী শাহ, স্বরাষ্ট্র বিষয়ক প্রধানমন্ত্রীর উপদেষ্টা রেহমান মালিক, এবং অন্যান্য প্রাদেশিক ও ফেডারেল মন্ত্রীরা উপস্থিত ছিলেন। 

সঠিক অনুচ্ছেদ শিরোনাম কোনটি?
titleA. মৃত্যু
titleB. পটভূমি
titleC. সম্মান এবং পুরস্কার
titleD. রাজনৈতিক পেশা
উত্তর: titleA